open-index/open-wikipedia-markdown huggingface dataset:
סימוניה

**שִׁמְעוֹנוּת** (בלועזית: **סימוניה**) היא שם גנאי למכירת משרות כנסייתיות בכסף וגביית תשלום עבור שירותי דת.

## מקור השם
השמעונות נקראת כך על שם שמעון הקוסם, אשר ביקש לקנות מפטרוס ויוחנן את היכולת להוריד את רוח הקודש על המאמינים.

## סיבות
בתקופות מוקדמות הייתה השמעונות עניין מקובל ומובן מאליו. הסיבה למכירה זו הייתה שמשרת כמורה (וכמובן, משרה בכירה יותר כגון בישופות או ארכיבישופות) הייתה מקנה למחזיק בה הכנסות, ומכאן רצונו של הממנה ליהנות מחלק מהכנסות אלו מראש.

סינוד לטראנו מ-1059 התייחס גם לשמעונות:

כך גם בוועידת לטראנו השנייה, 1123

למרות האמור לעיל, בתקופת אפיפיורות אביניון, כאשר האפיפיור נזקק לכסף לבסס את שלטונו באביניון, להחזיק בנחלות הכנסייה באיטליה, ולעמוד במאבק נגד הקיסר לודוויג הרביעי, האפיפיור יוחנן העשרים ושניים גייס כספים באמצעות מכירת משרות הכנסייה לכל המרבה במחיר. כך למשל כל בישוף היה צריך לתת לאפיפיורות לפחות את מלוא שכרו בשנת כהונתו הראשונה, הן במינוי חדש והן כאשר הועבר מבישופות אחת לבישופות נחשבת יותר. בדרך זו, כאשר התפנתה משרת בישוף, היה האפיפיור מצליח לקבל תשלום משני בישופים או יותר.

## ראו גם
*שטר מחילה
## קישורים חיצוניים

## הערות שוליים

קטגוריה:תאולוגיה נוצרית
ליאורה בילסקי

**ליאורה בילסקי** (נולדה ב-1967) היא פרופסור מן המניין בפקולטה למשפטים באוניברסיטת תל אביב ומנהלת מרכז מינרבה לזכויות אדם באוניברסיטה.

## השכלה וקריירה
בשנת 1991 קיבלה תואר ראשון במשפטים בהצטיינות יתרה באוניברסיטה העברית בירושלים. יצאה לאוניברסיטת ייל במלגת פולברייט וקיבלה שם תואר שני בשנת 1993 ותואר שלישי בשנת 1995, על עבודה שכותרתה "The Narrative Turn in Legal Scholarship".

בשנת 1996 מונתה למרצה בפקולטה למשפטים של אוניברסיטת תל אביב, והתקדמה עד לדרגת פרופסור מן המניין בשנת 2012.

היא מלמדת משפט פלילי, תאוריה פמיניסטית ומשפט והיסטוריה. מחקריה עוסקים בשואה, בהגותה של חנה ארנדט, בחוק בינלאומי ובתיאוריה פמיניסטית של המשפט.

בשנת 2013 הוענק לה פרס צלטנר לחוקרת בכירה.

בילסקי ערכה כתבי עת אחדים:
* "משפטים", בשנים 1989–1990.
* "פלילים", בשנים 2001–2002.
* "עיוני משפט", בשנים 2002–2004.
* "תיאוריה וביקורת", בשנים 2010–2013.
בילסקי חברה בפורום המרצות והמרצים למשפטים למען הדמוקרטיה, הפועל נגד השינויים שהוצעו במערכת המשפט בשנת 2023.

## ספריה

* Law, Meaning, And Violence: **Transformative Justice : Israeli Identity on Trial**, University of Michigan Press, 2004
* **The Holocaust, Corporations, and the Law: Unfinished Business**, University of Michigan Press, 2017

* **איך אומרים ג'נוסייד בעברית? שלוש קריאות במשפט אייכמן**, הוצאת הקיבוץ המאוחד, 2024

## קישורים חיצוניים
* פרופ' ליאורה בילסקי, דף הבית באוניברסיטת תל אביב

**מאמרים**:
* ליאורה בילסקי, תביעות שואה טרנס־לאומיות, טליה פישר ויששכר רוזן-צבי (עורכים), **[[משפט חברה ותרבות|משפט חברה ותרבות: פרוצדורות]]**, 2014, עמ' 263–298
* ליאורה בילסקי, בין הזכות לאמת לאונס במרמה, אלון הראל (עורך), **[[משפט חברה ותרבות|משפט חברה ותרבות: משפט צדק? ההליך הפלילי בישראל – כשלים ואתגרים]]**, 2018, עמ' 393–433.

**ביקורת על ספרה "השואה, התאגיד והמשפט"**:
* אביחי דורפמן, מעבר לדמוקרטיה, מעבר לפלילי ומעבר לשפיטה, **[[עיוני משפט#פורום עיוני משפט|פורום עיוני משפט]]** מב, 2019, עמ' 46–50.
* דורין לוסטיג, תאגידים בצל המשפט הבינלאומי: איתגור הפרדיגמה, **[[עיוני משפט#פורום עיוני משפט|פורום עיוני משפט]]** מב, 2019, עמ' 51–59.
* ליאורה בילסקי, [תשובה לביקורות](https://web.archive.org/web/20191111085748/https://law.tau.ac.il/sites/law.tau.ac.il/files/media_server/law_heb/Law_Review/forom/Articles/Bilsky%20(1).pdf), **[[עיוני משפט#פורום עיוני משפט|פורום עיוני משפט]]** מב, 2019, עמ' 60–66.

## הערות שוליים

קטגוריה:סגל אוניברסיטת תל אביב: משפטים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות בית הספר למשפטים באוניברסיטת ייל
קטגוריה:בוגרי בית הספר למשפטים באוניברסיטת ייל
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:בוגרות תוכנית פולברייט ישראליות
קטגוריה:זוכי פרס צלטנר
קטגוריה:ישראליות שנולדו ב-1967
קטגוריה:ישראלים שנולדו ב-1967
פריץ פייגל

**פְרִיץ פַיְיגֶל** (גרמנית: **Fritz Feigl**; 15 במאי 1875 – 23 בינואר 1971) היה כימאי יהודי, יליד אוסטריה שחי משנת 1940 בברזיל.

## קורות חיים

פייגל נולד בווינה. לימודיו הגבוהים הופרעו על ידי שירותו הצבאי במלחמת העולם הראשונה. בשנת 1918 חזר ללמוד, וב-1920 סיים את לימודי הדוקטורט, שאותם עשה בהנחיית וילהלם שלנק (Schlenk). בשנת 1928 התמנה לפרופסור באוניברסיטת וינה, אך בשנת 1938 נכפה עליו לפרוש מעבודתו בשל עליית הנאצים לשלטון. עד 1940 שהה בבלגיה והיה מנהל המוסד למחקר התעשייה הכימית.

לאחר שנכלא תקופה קצרה במחנה ריכוז הצליח להבריח גבולות לפורטוגל ועבר לברזיל, שם קיבל אזרחות בשנת 1944 ובהמשך שנות חייו עבד באוניברסיטת ריו דה ז'ניירו. נבחר לנשיא הקהילות היהודיות במדינה.

פייגל נודע בתרומותיו לפיתוח תחום הכימיה אנליטית.

בשנת 1952 זכה בפרס ויצמן, ובשנת 1962 הוענק לו תואר דוקטור לשם כבוד מהאוניברסיטה העברית בירושלים.

פייגל נפטר בשנת 1971 בריו דה ז'ניירו.

## הערות שוליים

קטגוריה:כימאים יהודים אוסטרים
קטגוריה:מדענים יהודים ברזילאים
קטגוריה:מדענים יהודים אוסטרים
קטגוריה:זוכי פרס ויצמן
קטגוריה:יהודים בשואה: אוסטריה
קטגוריה:ניצולי השואה: אוסטריה
קטגוריה:ניצולי השואה: בלגיה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:יהודים אוסטרו-הונגרים
קטגוריה:ילידי 1891
קטגוריה:אוסטרים שנפטרו ב-1971
ברויאר

**בּרוֹיֶאר** או **ברויר** (בגרמנית: **Breuer**) הוא שם משפחה אשכנזי ממקור גרמני-הונגרי.

קטגוריה:שמות משפחה אשכנזיים
קטגוריה:שמות משפחה גרמניים
המועצה העליונה של הכוחות המזוינים (מצרים)

**המועצה העליונה של הכוחות המזוינים** (בערבית: **المجلس الأعلى للقوات المسلحة**; מכונה לעיתים בתקשורת: **המועצה הצבאית העליונה**) היא קבוצת המפקדים הבכירים של צבא מצרים. בעקבות ההפיכה במצרים, עם התפטרות הנשיא חוסני מובארכ ב-11 בפברואר 2011, הועברה לקבוצה זו הסמכות למשול במצרים, עד שהושבע לנשיאות מוחמד מורסי.

בעתות מלחמה נהגה המועצה להיפגש בתדירות גבוהה ולנהל את הלחימה מחדר חירום. בימי שגרה נהג ראש המדינה לנהל את ישיבות המועצה, ועמד בראשה כמפקד העליון של הכוחות המזוינים. לאחר ההפיכה, שהובילה להתפטרותו הכפויה של הנשיא מובארכ, נוצר מצב מיוחד שבו הועברו לידי המועצה כל סמכויותיו של הנשיא לניהול כל ענייני המדינה.

## הרכב המועצה
המועצה כוללת עשרים מפקדים מהכוחות המזוינים של מצרים:
* סידקי סובחי – יושב ראש המועצה – המפקד העליון של הכוחות המזוינים ושר ההגנה והייצור הצבאי
* מחמוד איברהים חיג'אזי– סגן יושב ראש המועצה וראש המטה הכללי של הצבא
* אוסאמה אל-גינדי – מפקד חיל הים
* יונס אל-מסרי – מפקד חיל האוויר
* תאוויד תאופיק – מפקד פיקוד מרכז
* אחמד עלי – ראש אגף ההסברה (**דובר צבא מצרים**)
* מוחמד אל-אסר – עוזר שר ההגנה
* אחמד איברהים – מפקד משמר הגבול
* מוחמד א-שחאת – מפקד הארמייה השנייה
* אוסאמה עסכר – מפקד הארמייה השלישית
* סעיד עבאס – מפקד פיקוד צפון
* יחיא טה – מפקד פיקוד דרום
* מוחמד אל-מסרי – מפקד פיקוד מערב
* עבד אל-מונעם א-תראס – מפקד ההגנה האווירית

בנוסף, יושבים במועצה שישה מפקדים נוספים, ייתכן שכוללים את ארבעת ראשי המטות של ארבע הזרועות של הצבא המצרי.

## פעילות
ב-13 בפברואר 2011 הודיע טנטאווי, יושב ראש המועצה, כי היא תשלוט במדינה במשך כחצי שנה או עד אשר יתקיימו הבחירות לפרלמנט המצרי ("אספת העם") ול"מועצה המייעצת" (השורה), שצפויות להיערך בספטמבר. בעקבות ההפיכה במצרים (2011), לאחר שהועבר השלטון למועצה, פיזר טנטאווי את הפרלמנט ואת השורה, והמועצה הודיעה על הקפאה של סעיפי החוקה. כמו כן הודיעה המועצה על הקמת ועדה לתיקון החוקה וסעיפיה, כמענה לדרישות המפגינים.

## קישורים חיצוניים
* רשימת חברי המועצה העליונה של הכוחות המזוינים (2014)
* מידע על המועצה באתר ממשלת מצרים 
* סקירה על חלק מאנשי המועצה באתר אלג'זירה 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צבא מצרים
קטגוריה:האביב הערבי
קטגוריה:ההפיכה במצרים (2013)
קטגוריה:המהפכה במצרים (2011)
משולם פייביש לנגנר

רבי **משולם פייביש לנגנר** תרנ"ז (1897) - כ' בחשוון תשי"ג (8 בנובמבר 1952) היה האדמו"ר האחרון לשושלת לנגנר מסטרטין.

## ביוגרפיה
נולד בעיירה סטרטין שבגליציה, לרב יצחק אייזיק לנגנר ולרבקה רייזל בת בנו של הרב משולם פייש מטאש.

בנערותו גדל אצל אביו, היה הוגה בתורתו בצנעה, עד כדי כך כשליצני הקהילה פגשו בו הם שאלו לשמו. כך הסתגר בחדרו בראשית ימיו, ואף מסופר שלאחר נישואיו כשבאו בני משפחה לבקרו היה פונה אליהם באמירת שלום, ומתנצל כי עליו לעזוב באומרו "אין לי זמן, חייב אני לשוב ללימודי".

הרב לנגנר נישא ב-י"ט בחשוון תרע"ב לעלקא ביילא בתו של האדמו"ר רבי יוסף מאיר וורצברגר, רבה של אונטר וישוו. אשתו זו נפטרה בצעירותה בעודה כבת 28, ב-א' באלול תרפ"ח. הרב לנגנר נישא בשנית ב-תר"צ לחנה מלכה בתו של הרב יוסף הלפרין.

בי"ז באלול תרפ"ב הוא היגר עם אביו וחלק גדול מבני הקהילה לארצות הברית, והשתכנו בעיר ניו יורק. שם יחד עם אביו הוא ייסד את הקהילה מחדש, ופעל רבות בהקמת מוסדות חינוך חרדי, לבני הקהילה כמו גם לחרדים מניו יורק כולה.

כבר בימי אביו פתח בית מדרש לחסידי סטרטין בבראונזויל, שבמזרח ברוקלין, והתפרסם כקדוש ופועל ישועות. הוא הקפיד מאוד על המצוות, בפרט בהלכות שבת ופסח.
מיד לאחר פטירת אביו בכ"ב בתמוז תש"ז החל ממלא את מקומו בהנהגת הקהילה, אך לא לזמן רב, כי הוא נחלה קשות וברחובות ניו יורק החרדית פורסמו מודעות הקוראות לכולם להתפלל לשלומו. באותו זמן גם הוסיפו לו את השם "חיים" כסגולה לרפואה ואריכות ימים. מחוליו זה הוא נפטר בכ' בחשוון תשי"ג, ונקבר בחלקת חסידות סטרטין בניו יורק.

## משפחתו
מאשתו הראשונה עלקא ביילא נולדו:
* אורי לאנגנר, נישא לסימא בת הרב אברהם משה רוזן.
* יענטא רחל, אשת הרב שלמה גלמן, רב בניו יורק ומנהל מוסדות חינוך רבים. (חותנו של הרב אליהו ברוך פינקל)

ומאשתו השנייה חנה מלכה נולדה:
* שרה, אשת הרב חיים יואל לקס.

קטגוריה:מהגרים לארצות הברית
קטגוריה:אדמו"רי סטרטין
קטגוריה:משפחת ברנדויין
קטגוריה:אמריקאים שנולדו ב-1897
קטגוריה:אמריקאים שנפטרו ב-1952
אנדור פודור

שמאל|ממוזער|220px|פרופ' אנדור פודור
**אנדור פודור** (Andor Fodor; 3 במרץ 1884, תרמ"ד – 30 בדצמבר 1968, ט' בטבת תשכ"ט) היה כימאי ישראלי יליד הונגריה, ממייסדי האוניברסיטה העברית בירושלים ופרופסור לכימיה ביולוגית וקולואידית. התמקד בחקר אנזימים, חלבונים וקולואידים.

## ביוגרפיה
פודור נולד ב-1884 בבודפשט שבהונגריה. למד בבית ספר תיכון בגראץ, וכשסיים פנה ללמוד כימיה במכון הטכנולוגי של ציריך, שם קיבל בשנת 1907 תואר דוקטור ותואר מהנדס. עבד בשווייץ ואחר כך בשוודיה עם חתן פרס נובל הנס פון אוילר-שלפין. בהמשך עבר לאוניברסיטת האלה שבגרמניה, ועבד כאסיסטנט ראשון של פרופ' אמיל אבדרהלדן ועסק במחקר על אנזים. בשנת 1922 התמנה בהאלה לפרופסור לביוכימיה, אולם זמן קצר אחר כך נעתר לבקשתו של חיים ויצמן להשתתף בייסוד האוניברסיטה העברית ובהקמת המכון לכימיה.

פודור, עוד בהיותו באירופה, דאג לרכישת הציוד הדרוש למכון לכימיה; ביקר בבתי חרושת וטפל בעצמו ברכישת המכשירים הדרושים לשם ציודו המתאים של המכון. הוא גם דאג להכשרת עובדים מומחים עבור המכון העתידי. במרץ 1923 הגיע פודור לירושלים והתמקם בבית האחוזה של ג'ון גריי היל בהר הצופים, שנרכש עבור האוניברסיטה, והחל להפכו למכון לכימיה. הוא גם פיקח וניהל את הקמתו של בניין מודרני נוסף במקום עבור המכון. במהלך 1924 הגיעו המכשירים והכלים הנחוצים למכון, אך מכיוון שעבודות הבנייה טרם הושלמו, הם אוכסנו בביתו. זמן קצר לאתר הפתיחה הרשמית של האוניברסיטה התחילו הלמודים במכון לכימיה, שהיה המכון הראשון באוניברסיטה העברית. בכך היה למעשה לפרופסור הראשון באוניברסיטה, עוד קודם להקמתה הרשמית. תחילה שימש ראש המחלקה למדעי הטבע ועם הקמת החוג לביוכימיה ולכימיה קולואידית בשנת 1931 היה בה לחבר הסגל הראשון. כן כיהן כדקאן הראשון של הפקולטה למדעי הטבע. בשנת 1952 פרש לגמלאות.

פודור היה נשיא גדול של לשכת הבונים החופשיים בישראל. בשנת 1955 הוענק לו פרס ויצמן ובשנת 1968 העניקה לו עיריית ירושלים את תואר יקיר העיר. בשנת 1964 הוכתר בתואר דוקטור כבוד לפילוסופיה מהאוניברסיטה העברית.

נפטר בירושלים בגיל 84.

היה נשוי למריה פוטוק ואב לבן יחיד, פרופ' פאול יוסף פודור, כימאי אף הוא.

## כתביו בעברית
* **נפש האדם וחיי הדת: שלוש הרצאות** (מועבר לעברית מכ"י בידי ד' אלנר), תל אביב: יבנה, [תש"-].

## גיליון יובל לכבודו

* *Bulletin of the Research Council of Israel, In Honour of Prof. Andor Fodor's 70th birthday*, Vol. IV, No. 1, Jerusalem, 1954.


## לקריאה נוספת
* 'אנדור פודור', בתוך: רבקה אשבל, **כי מציון תצא תורה: תולדותיהם ותרומתם של מדעני האוניברסיטה העברית בירושלים במשך ששים ושש שנה (1925–1991)**, כרך א: מדעי החיים, ירושלים: קסת הפקות, 1991, עמ' 24.

## קישורים חיצוניים

* 
* 
* 

## הערות שוליים

קטגוריה:בוגרי המכון הטכנולוגי של ציריך
קטגוריה:כימאים יהודים הונגרים
קטגוריה:כימאים ישראלים
קטגוריה:כימאים ביישוב
קטגוריה:סגל אוניברסיטת האלה-ויטנברג
קטגוריה:אנשי העלייה הרביעית
קטגוריה:ראשוני האוניברסיטה העברית בירושלים
קטגוריה:סגל האוניברסיטה העברית בירושלים: ביוכימיה
קטגוריה:חברי הבונים החופשיים בישראל
קטגוריה:יקירי ירושלים
קטגוריה:ישראלים ילידי הונגריה
קטגוריה:ישראלים שנולדו ב-1884
קטגוריה:ישראלים שנפטרו ב-1968
בכור אביב מצוי

**בכור-אביב מצוי** (שם מדעי: *primula vulgaris*) הוא צמח ממשפחת הרקפתיים הנפוץ באירופה, טורקיה וההרים הגבוהים של המזרח התיכון (מלבנון עד הרי איראן). הצמח מוכר בישראל כצמח נוי המגודל בחממות ונמכר בחנויות פרחים ומשתלות.

## קישורים חיצוניים

קטגוריה:רקפתיים
מפרץ צ'ארלסטון

שמאל|ממוזער|200px|מפרץ צ'ארלסטון
**מפרץ צ'ארלסטון** (באנגלית: **Charleston Harbor**) הוא מפרץ השוכן לחוף האוקיינוס האטלנטי במדינת קרוליינה הדרומית סמוך לעיר צ'ארלסטון. המפרץ מנקז אליו את מימי נהרות אשלי וקופר. במימי המפרץ שוכנים שני איים: מוריס וסאליבן, וכמו כן שוכן במימי המפרץ פורט סאמטר, אתר הקרב אשר פתח את מלחמת האזרחים האמריקנית.

## קישורים חיצוניים

*
צ'ארלסטון
ג'יימס אנסור

**ג'יימס סידני אדואר, הבארון אנסור** (באנגלית: **James Sidney Edouard, Baron Ensor**, 13 באפריל 1860 – 19 בנובמבר 1949) היה צייר בלגי סימבוליסטי, שחי רוב חייו באוסטנדה. הוא היה חלק מקבוצת "העשרים" .

## ביוגרפיה
אביו של אנסור, שנולד בבריסל להורים אנגלים, למד הנדסה באנגליה וגרמניה, ואמו של אנסור הייתה בלגית. אנסור עצמו, שנולד באוסטנדה, לא גילה עניין בלימודים אקדמיים; הוא עזב את בית הספר בגיל חמש-עשרה והחל לעבוד כמתלמד אצל שני ציירים מקומיים. בין 1877 ו-1880 הוא למד באקדמיה המלכותית לאמנויות היפות בבריסל, שם הכיר את פרנאן קנופף, שלמד לצידו. עבודותיו של אנסור הוצגו לראשונה בתערוכה בשנת 1881. מ-1880 עד 1917 הסטודיו שלו היה בעליית הגג בבית הוריו, והמסעות היחידים שערך היו שלוש נסיעות קצרות לפריז, לונדון והולנד. 

בתחילת דרכו רבות מעבודותיו ספגו ביקורות קשות ונחשבו שערורייתיות - במיוחד הציור "בואו של ישו לבריסל" (1888-1889), אבל הוא הצליח תמיד למצוא מקומות שיציגו את עבודותיו, ובהדרגה זכה להכרה ולתהילה. ב-1895 נקנה ציורו "נער המנורה" על ידי המוזיאון המלכותי לאמנויות יפות בבריסל, והוא העלה את תערוכת היחיד הראשונה שלו. עד 1920 הוא כבר הספיק להיות במרכזן של תערוכות חשובות רבות, וב-1929 הוא קיבל תואר ברון מן המלך אלברט הראשון. ב-1933 הוא קיבל את אות לגיון הכבוד. ככל שהזדקן ירדה מאוד תפוקתו האמנותית, והוא התמקד יותר ויותר במוזיקה. אף כי לא הייתה לו כל הכשרה פורמלית, הוא היה ידוע כמאלתר ואף פרסם יצירות מפרי עטו. 

בעת מלחמת העולם השנייה הוא בחר להישאר באוסטנדה, למרות ההפצצות הכבדות. הוא מת אחרי מחלה קצרה, בשנת 1949.

## קישורים חיצוניים

* 
* 

קטגוריה:אמנים שעל שמם כוכב לכת מינורי
קטגוריה:ציירים בלגים
קטגוריה:אמנים סוריאליסטים
קטגוריה:אמנים סימבוליסטים
קטגוריה:אמנים אקספרסיוניסטים
קטגוריה:אישים שהונצחו על בולי ישראל
קטגוריה:אישים שהונצחו בשטרות כסף בלגיים
קטגוריה:ילידי 1860

קטגוריה:בלגים  שנפטרו ב-1949
מכפיל הון

**מכפיל הון** (באנגלית: price-to-book ratio, יחס מחיר לשווי בספרים) הוא יחס פיננסי המחושב על ידי חלוקת שווי השוק הנוכחי של חברה בשווי בספרים של ההון העצמי שלה, או במשוואה:

PBV Multiple = \frac{Market Cap}{BV Equity}

הון עצמי הוא מונח חשבונאי המציין את החלק של החברה המוחזק בידי בעלי המניות או במילים אחרות סך הנכסים של החברה פחות סך ההתחייבויות שלה.

ניתן לצפות שמכפיל זה תמיד יהיה גדול מ-1 כיוון שמחיר השוק של החברה מגלם בתוכו שפע של הזדמנויות ותזרימי מזומנים שהחברה עתידה להפיק. במרבית המקרים זהו אכן המצב, אולם המשבר הפיננסי שפרץ בשלהי שנת 2008 הדגים כי לעיתים מכפיל הון נמוך יכול לנבוע משתי סיבות. האחת, ציפיות לביצועים נחותים בעתיד, והשנייה, הפחתות צפויות בשווי הנכסים שבמאזן החברה.
כאשר מכפיל ההון שווה ל-1, מחיר החברה בשוק שווה להון העצמי שלה. כאשר חברה נסחרת במכפיל הון נמוך מ-1, לכאורה משתלם לפרק את החברה – לקנות אותה במחיר השוק, למכור את נכסיה ולהחזיר את הלוואותיה, דבר שאמור להשאיר את הבעלים עם ההון העצמי, הגבוה מהמחיר בו נקנתה.

## מכפיל ההון ורגישותו לתשואה על ההון העצמי
הגורמים המשפיעים על מכפיל ההון ניתנים לזיהוי דרך משוואת החישוב שלו:

PBV Multiple = ROE * PR * \frac{1+g}{R_e-g}

מהמשוואה ניתן לראות כי הגורמים המשפיעים על מכפיל ההון של חברה הם הבאים:
* היחס בין רווחי החברה לבין הדיבידנדים שהיא מחלקת  – PR.
* שיעור הצמיחה החזוי לחברה מעתה ועד אינסוף – g.
* הסיכון של החברה כפי שתופסים אותו בעלי המניות שלה – R_e
* התשואה על ההון העצמי של החברה – ROE.

בענפים בהם הפעילות סובבת סביב ההון העצמי, כמו בנקאות או ביטוח, מכפילי ההון הם המכפילים הנפוצים ביותר לשימוש, והסיבה לכך היא הרגישות הרבה שלהם לתשואה על ההון העצמי. התרשים הבא מציג את מכפיל ההון והתשואה על ההון העצמי של חמשת הבנקים הגדולים בישראל, נכון לשנת 2010:

PBV Multiple

כפי שניתן לראות, ישנה קורלציה גבוהה בין מכפיל ההון של כל בנק והתשואה שהוא משיג בפועל על ההון העצמי שלו. כלומר, התשואה על ההון העצמי היא אולי לא הגורם היחיד שמשפיע על מכפיל ההון, אך היא לבטח החשוב ביותר מביניהם.

## הסטטיסטיקה בישראל
התרשים הבא מציג את התפלגות מכפיל ההון בישראל נכון לשנת 2010:

PBV statistics for the Israeli market, as of 2010

כמו עם מכפילי הרווח, הפערים שבין מכפילי ההון הממוצעים בשלוש הקבוצות המוצגות בטבלה מדגישה את הצורך שבבחירת קבוצת השוואה איכותית לצורכי הערכת שווי של החברה אותה אנו מעריכים, קבוצה בה סטיית התקן של המכפיל קטנה יותר. במקרים בהם קיימת שונות גבוהה בקרב התצפיות נעדיף להשתמש במכפיל החציוני כיוון שהוא רגיש הרבה פחות לתצפיות קיצוניות בגודלן.

## ראו גם
* הון עצמי
* מכפיל רווח
* מכפיל PEG

## הערות שוליים

קטגוריה:יחסים פיננסיים
1929 בארצות הברית

**[[1929]] בארצות הברית** הייתה השנה בה חגגה ארצות הברית 153 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית) עד 4 במרץ, הרברט הובר (המפלגה הרפובליקנית)
* סגן הנשיא: צ'ארלס דוז (המפלגה הרפובליקנית) עד 4 במרץ, צ'ארלס קרטיס (המפלגה הרפובליקנית)

## אירועים בולטים

[שמאל|ממוזער|200px|התקהלות ב[וול סטריט לאחר "יום שלישי השחור"]]
* 2 בינואר – פשיטת פאלמר מתרחשת במהלכה 6,000 חשודים בפעילות אנארכיסטית וקומוניסטית נעצרים ומוחזקים ללא משפט, בערים שונות בארצות הברית 
* 17 בינואר – פורסם לראשונה הקומיקס פופאי המלח 
* 4 במרץ – הרברט הובר מושבע לנשיא ה-31 של ארצות הברית
* 16 במאי – טקס האוסקר הראשון נערך בארצות הברית 
* 24 באוקטובר – הבורסה בניו יורק קורסת ב"יום חמישי השחור", הנחשב ליום תחילת "השפל הגדול" 
* 29 באוקטובר – קריסת הבורסה לניירות ערך בניו יורק המכונה "יום שלישי השחור". הקריסה הובילה לשפל הכלכלי הגדול 
* 7 בנובמבר – המוזיאון לאמנות מודרנית בניו יורק נפתח לציבור 
* 29 בנובמבר – ריצ'רד בירד הוא האדם הראשון שטס מעל הקוטב הדרומי 
* 24 בדצמבר – האגף המערבי של הבית הלבן נהרס בשריפה

## נולדו
* 3 בינואר – גורדון מור, מייסד אינטל  
* 15 בינואר – מרטין לותר קינג, מנהיג אפרו-אמריקאי (נרצח ב-1968) 
* 28 בפברואר – פרנק גרי, אדריכל אמריקאי יהודי 
* 6 באפריל – אנדרה פרווין, פסנתרן, מלחין ומנצח אמריקני (נפטר ב-2019)
* 4 במאי – אודרי הפבורן, שחקנית בריטית, זוכת פרסי האוסקר, הגראמי, הטוני והאמי (נפטרה ב-1993) 
* 28 ביולי – ג'קלין קנדי-אונאסיס, אשתו של ג'ון קנדי ולאחר מכן אשתו של אריסטוטל אונאסיס (נפטרה ב-1994) 
* 5 בספטמבר – בוב ניוהארט, שחקן וקומיקאי אמריקאי 
* 25 בספטמבר – ברברה וולטרס, עיתונאית אמריקאית 
* 12 בנובמבר – גרייס קלי, שחקנית קולנוע אמריקאית ואחר כך נסיכת מונקו (נהרגה ב-1982)

## נפטרו

* 13 בינואר – ואייט ארפ, איש חוק במערב הישן של אמריקה (נולד ב-1848) 
* 3 באוגוסט – אמיל ברלינר, ממציא אמריקאי יהודי ממוצא גרמני, המציא את הגרמופון והתקליט (נולד ב-1851) 
* 17 בנובמבר – הרמן הולרית', סטטיסטיקאי וממציא אמריקאי (נולד ב-1860)

## קישורים חיצוניים

*
1928 בארצות הברית

**[[1928]] בארצות הברית** הייתה השנה בה חגגה ארצות הברית 152 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית)
* סגן הנשיא: צ'ארלס דוז (המפלגה הרפובליקנית)

## אירועים בולטים

* 12 במרץ – סכר סיינט פרנסיס באזור צפון לוס אנג'לס קורס וגורם להצפה בה נהרגים מעל 450 אנשים.
* 18 ביוני – אמליה ארהארט היא האישה הראשונה החוצה בטיסה את האוקיינוס האטלנטי 
* 16 בספטמבר – הוריקן קטלני אשר זכה בהמשך לכינוי "Okeechobee hurricane" עבר בין היתר באזור דרום פלורידה שם הוא גרם להתמוטטות הסכר של אגם אוקיצ'ובי אשר הובילה להצפה אשר גרמה למותם של מעל 2,500 בני אדם.
* 27 בספטמבר – ארצות הברית מכירה ברפובליקה של סין 
* 8 בנובמבר – הבחירות לנשיאות ארצות הברית 1928: הסנאטור הרפובליקני הרברט הובר נבחר לנשיא ארצות הברית 
* 18 בנובמבר – וולט דיסני מציג את סרט האנימציה הראשון בו הקול והתמונה מתואמים - מיקי מאוס


File:ElectoralCollege1928.svg|8 בנובמבר: הבחירות לנשיאות ארצות הברית 1928: הסנאטור הרפובליקני הרברט הובר נבחר לנשיא ארצות הברית 


## נולדו
* 5 בינואר – וולטר מונדייל, פוליטיקאי אמריקאי, סגנו של ג'ימי קרטר (נפטר ב-2021)
* 23 באפריל – שירלי טמפל, שחקנית קולנוע ופוליטיקאית אמריקאית (נפטרה ב-2014)
* 3 במאי – ג'יימס בראון, זמר אפרו-אמריקאי (נפטר ב-2006) 
* 26 ביולי – סטנלי קובריק, במאי קולנוע אמריקאי ממוצא יהודי (נפטר ב-1999) 
* 6 באוגוסט – אנדי וורהול, צייר אמריקאי (נפטר ב-1987) 
* 7 בדצמבר – נועם חומסקי, בלשן אמריקאי
* 30 בדצמבר – בו דידלי, גיטריסט וזמר אמריקאי (נפטר ב-2008)

## נפטרו

* 30 באוקטובר – רוברט לאנסינג, מזכיר המדינה של ארצות הברית בתקופת מלחמת העולם הראשונה (נולד ב-1864)

## קישורים חיצוניים

*
פריידון עבאסי-דוואני

פרופסור **פריידון עבאסי-דוואני** (בפרסית: **فریدون عباسی دوانی**; 11 ביולי 1958 – 13 ביוני 2025) היה ראש הארגון לאנרגיה אטומית של איראן מפברואר 2011 ועד ל-2013, לאחר שמונה על ידי הנשיא מחמוד אחמדינז'אד.
בנוסף, עבאסי-דוואני עמד בראש הפקולטה לפיזיקה באוניברסיטת האימאם חוסיין בטהראן. בשל מעורבותו הפעילה בתוכנית הגרעין האיראנית, הוא הוכנס לרשימה השחורה של האו"ם ונאסר על מדינות העולם לנהל עמו קשרים. הוא כיהן כנשיא אוניברסיטת האימאם חוסיין מ-2001 ועד פברואר 2011.

ב-29 בנובמבר 2010, כך על פי פרסומים שונים, ניצל מניסיון התנקשות בעת שנסע במכוניתו ואופנוען הצמיד מטען חבלה לרכבו תוך כדי נסיעה. עבאסי-דוואני הצליח לזנק מן המכונית בשניות האחרונות. באותו היום נהרג עמיתו מאוניברסיטת שהיד בהשתי, מג'יד שהריארי.

ב-13 ביוני 2025 נהרג עבאסי-דוואני על ידי צה"ל בתחילת מבצע עם כלביא שביצעה ישראל באיראן.

## עבודותיו
פריידון עבאסי-דוואני היה פרופסור באוניברסיטת שהיד בהשתי בטהראן (רשמית, האוניברסיטה הלאומית של איראן). הוא דוקטור לפיזיקה גרעינית וביצע מחקר גרעיני עבור משרד ההגנה האיראני. הוא היה שותף בתוכנית פיתוח טילים בליסטיים בעלי ראש קרב גרעיני.

## קישורים חיצוניים

* 

קטגוריה:פיזיקאים איראנים
קטגוריה:סגני נשיאים
קטגוריה:אנשי תוכנית הגרעין האיראנית
קטגוריה:אישים שנהרגו במבצע עם כלביא
קטגוריה:איראנים שנולדו ב-1958
קטגוריה:איראנים שנפטרו ב-2025
ארתור אדוארד קנדי

סר **ארתור אדוארד קנדי** (באנגלית: **Sir Arthur Edward Kennedy**; 5 באפריל 1809 – 3 ביוני 1883) כיהן כמושל של המושבות הבריטיות סיירה לאון, אוסטרליה המערבית, האי ונקובר, הונג קונג וקווינסלנד.

## קורות חיים
ארתור קנדי נולד בקלטרה שבמחוז דאון באירלנד ב-5 באפריל 1809, והיה בנם הרביעי של יו קנדי (Hugh Kennedy) ושל רעייתו גריסיי דורתיאה (Grace Dorothea). ארתור למד בצעירותו תחת מורים פרטיים, ולאחר מכן בשנים 1823–1824 התחנך בטריניטי קולג' שבדבלין.

קנדי הצטרף לצבא הבריטי לגדוד חיל הרגלים ה-11 ב-15 באוגוסט 1827. קנדי שירת בקורפו עד שנת 1837 ובין השנים 1838–1839 ו-1841–1844 שירת בקנדה. בשנת 1841 רכש לעצמו דרגת קפטן בגדוד חיל הרגלים ה-68.

בשנת 1846 שב לאירלנד, ויתר על דרגתו הצבאית, והצטרף לוועדה שהוקדמה מכוח חוק העניים (Poor Law Commission), ואשר תפקידה היה לפקח על חלוקת המזון לנפגעי הרעב הגדול והיה אחראי על מחוז קלייר.

### שירות קולוניאלי
בשנת 1851, בתום הרעב הגדול, ועם ביטול תפקידו הקודם הצטרף לשירות הקולוניאלי הבריטי. במאי 1852 מונה למושל גמביה אולם בטרם החל לכהן בתפקיד מונה למושל סיירה לאון, תפקיד בו כיהן עד שנת 1854, ושקד על ייעול הממשל המקומי ועל מניעת שחיתות.

בשנת 1854 קודם לתפקיד מושל אוסטרליה המערבית, תפקיד בו כיהן עד שנת 1862. בתקופת כהונתו פעל קנדי בנחישות לקידום הכלכלה. באותה עת לא היה במושבה כל גוף מחוקק או מפקח, ופעולותיו הנחרצות נחשבו בעיני התושבים המקומיים כעריצות. יחד עם זאת כלכלת המושבה פרחה בתקופת כהונתו. קנדי יזם חקיקה, עודד הגירה למושבה (מרבית המהגרים היו פושעים אשר הוגלו מאנגליה, ובכך נהנתה המושבה מכספי יישובם), וכן עודד חקלאות וחיפוש משאבים טבעיים.

עם שובו לאנגליה בשנת 1862, ולאור הצלחותיו, קיבל תואר אבירות במסדר האמבט.

ביולי 1863 מונה למושל האי ונקובר. קנדי הגיע לוונקובר במרץ 1864. למושבה זו הייתה מועצה מחוקקת חזקה, אשר מנעה מקנדי יוזמות חקיקתיות ושינויים ממשלתיים. בתקופה זו סבלה המושבה משפל כלכלי והעדר יכולתו לקדם את הכלכלה הביאה לכך שקנדי הואשם במצב הכלכלי הקשה. עם איחוד המושבה עם קולומביה הבריטית באוקטובר 1866 סיים קנדי את תפקידו ושב ללונדון.

בדצמבר 1867 קיבל תואר אבירות בדרגה גבוהה יותר במסדר האמבט, ומונה למושל מושבת מערב אפריקה - תפקיד בו כיהן עד שנת 1872.

בשנת 1871 קיבל תואר אביר במסדר מיכאל הקדוש וג'ורג' הקדוש.

בשנת 1872 מונה קנדי לתפקיד המושל השביעי של הונג קונג, תפקיד בו כיהן עד שנת 1877. בתקופת כהונתו ייסד את הדולר ההונג קונגי, ופיתח את אזור קנדי טאון במערב ויקטוריה סיטי שבאי הונג קונג.

בתום כהונתו כמושל הונג קונג מונה קנדי לתפקיד מושל קווינסלנד, תפקיד אותו נשא עד שנת 1883.

בתום כהונתו עלה קנדי על האונייה "אוריינט" בדרכו לאנגליה. ב-3 ביוני 1883 בעת שהאונייה הפליגה בסמוך לעדן שבים האדום נפטר קנדי ונקבר בים.

## משפחתו
בשנת 1839 נשא קנדי לאישה את ג'ורג'ינה מקקארטני (Georgina MacCartney), ולבני הזוג נולדו שתי בנות ובן - ארתור הרברט ויליאמס. ג'ורג'ינה נפטרה ב-3 באוקטובר 1874.

## מורשתו
על שמו של קנדי נקרא אזור קנדי טאון וכן דרך קנדי בהונג קונג, וכן אגם קנדי שבקולומביה הבריטית.

## קישורים חיצוניים

* קורות חיים
* קורות חיים

קטגוריה:מסדר האמבט: עמיתים
קטגוריה:מושלי גמביה
קטגוריה:מושלי הונג קונג
קטגוריה:מושלי קווינסלנד
קטגוריה:מושלי אוסטרליה המערבית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מושלי קולומביה הבריטית
קטגוריה:בריטים שנולדו ב-1809
קטגוריה:בריטים שנפטרו ב-1883
ז'קי פורטוגז

**ז'קי פורטוגז** (נולד ב-8 באפריל 1944) הוא כדורגלן עבר ישראלי ששיחק בעמדת החלוץ בין השנים 1960–1972 ומזוהה ביותר עם קבוצת בית"ר תל אביב.

גדל והתחנך בכפר הנוער יוענה ז'בוטינסקי בשנים 1958–1960.

פורטוגז החל את דרכו בקבוצת הנערים של כפר שלם, משם עבר לבית"ר תל אביב, כאשר בין לבין, רשם הופעות בנבחרת הנוער של ישראל בשנתון בו שיחקו גם מרדכי שפיגלר, מוצי ליאון, דרור קשטן וניסים בכר.

בפברואר 1963, במחצית עונת 1962/1963, צורף למכבי תל אביב. בעת שהצטרף דורגה הקבוצה במקום הלפני אחרון בליגה והיה חשש לירידתה לליגת המשנה. יחד עם שלום שיקווה הצעידו השניים את הקבוצה לניצחונות חשובים שהבטיחו את הישארות הקבוצה בליגה. ב-11 המשחקים בהם שיחק במכבי תל אביב הבקיע פורטוגז 7 שערים.

בבית"ר תל אביב תרם רבות לעליית הקבוצה לליגה הראשונה, ולאחר מכן שיחק גם בקבוצות נוספות, בהן: מכבי יפו ובית"ר רמלה (מעונת 1966/67). כאשר שיחק בקבוצת מכבי יפו תרם לעליית הקבוצה לליגה הראשונה בעונה בה הוקלט השיר "היידה יפו".

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בית"ר תל אביב
קטגוריה:כדורגלני מכבי תל אביב
קטגוריה:כדורגלני מכבי יפו
קטגוריה:כדורגלני הפועל כפר שלם
קטגוריה:בוגרי כפר הנוער יוענה ז'בוטינסקי
קטגוריה:ישראלים שנולדו ב-1944
פסק דין ייטס נגד ארצות הברית

**פסק דין ייטס נגד ארצות הברית** (באנגלית: **Yates v. United States**) הוא פסק דין של בית המשפט העליון של ארצות הברית משנת 1957, שקבע כי לא ניתן להעמיד לדין פעילים של המפלגה הקומוניסטית בשל פגיעה בביטחון המדינה.

היה זה בתקופת המלחמה הקרה, עת חשש הממשל בארצות הברית בניסיונות של השלטונות הסובייטים לפגוע בשלטון הדמוקרטי בארצות הברית. בשל כך חוקק בקונגרס בשנת 1940 חוק סמית' הקובע כי ניתן להעמיד לדין אזרחים בגין פעילות של קשירת קשר נגד המדינה. בשל כך הועמדו לדין של 14 חברי המפלגה הקומוניסטית בקליפורניה בשל הפרתו של חוק זה. בעקבות כך עתרה ייטס לבית המשפט העליון בשנת 1956 בערעור בשל העובדה כי פעילות המפלגה הקומוניסטית בארצות הברית עסקה בפעילות פסיבית ביסודה ולא ניהלה שום דיונים בנוגע להפלתה של ממשלת ארצות הברית. בדיון זה חזר בו בית המשפט העליון מהחלטת דניס נגד ארצות הברית וקבע כי מותר להפיץ חומרי תעמולה קומוניסטית, וכי חוק סמית' אינו אמור להיות מוחל באופן ישיר על תעמולה קומוניסטית, אלא במקרים בהם ישנה סכנה ברורה ומיידית לשלמותו של השלטון בארצות הברית.

בפסיקה זו של בית המשפט העליון נפסקה פסיקה בעלת פרשנות מצמצמת לחוק שהרי הפוסקים בראשות ארל וורן השכילו להבין את מהותו של חוק סמית' שנועד למנוע פגיעה ממשית בביטחון המדינה, ומכיוון שבפעילות הפסיבית לטענתה של ייטס במפלגה הקומוניסטית אין בה משום איום ברור ומיידי על השלטונות, אזי שחוק סמית' אינו תקף לגביהם. זהו גם פרשנות פוזיטיביסטית שהרי הפוסקים בעתירה זו לא קפאו על שמריהם ולא חששו מהפכת טענת הפוסקים בפסיקת דניס נגד ארצות הברית.

## קישורים חיצוניים
*פסק דין ייטס נגד ארצות הברית באתר OYEZ

קטגוריה:ערכים שבהם תבנית בריטניקה אינה מתאימה
קטגוריה:זכויות האדם
ייטס נגד ארצות הברית
קטגוריה:המלחמה הקרה
קטגוריה:1957 בארצות הברית
ג'ורג' מנדלבאום

**ג'ורג' (חיים יוסף) מנדלבאום** (נולד ב-1941 בפריז) הוא מומחה לכימיה פיזיקלית ומדען מחשבים ישראלי, היה ראש הסנאט של בית הספר הגבוה לטכנולוגיה - מכון לב.

## ביוגרפיה
נולד בפריז למשפחה יהודית של פליטי השואה מפולין. מכל משפחותיהם הענפות הם נותרו הנצר היחיד כמעט. בילדותו למד בבית ספר צרפתי מן השורה, ולאחר מכן פנה ללימודים באוניברסיטת סורבון, בה עשה עד גיל שלושים ושלוש שני דוקטורטים, הראשון בכימיה והשני במדעי המחשב.

בשנת 67 עוד הרצה לתואר שני בכימיה פיזיקלית, ובשנת 68 ייסד קורס תואר שני על שימוש מחשבים בכימיה והרצה בו באוניברסיטת פייר ומארי קירי. הסבת לימודיו מכימיה למחשבים התרחשה בעקבות מהפכת הסטודנטים הקרויה "מאי 68" ושינוי מצבת התקנים באוניברסיטה, ולאור העובדה שאת כל החישובים הדרושים לתחום הכימיה הפיזיקלית נאלצו לבצע עד אותה עת באופן ידני. בשלב זה עדיין המשיך להרצות גם בכימיה, ואף הנחה כמה דוקטורים לכימיה, בנושאי תכונות ומבנה של חומרים מזרזים מוצקים.

בהיותו בן שלושים וחמש מונה לפרופסור וראש המחלקה למדעי המחשב באוניברסיטת פריז. 

שימש כמדען בכיר בצבא הצרפתי, שם שילב את שני המקצועות בהם התמחה. הוא פיתח תוכנות עבור מסכות הגז של החיילים, מה שדרש התמחות הן במחשבים והן בכימיה. פיתוחיו שימשו את הצבא הצרפתי במשך חמש עשרה שנים.

בשנות השלושים לחייו החל להתקרב לשמירת המצוות באמצעות "בית רש"י" שהקים הרב יהודה ליאון אשכנזי, ולאחר מכן עסק בפיתוח הקהילה הדתית במזרח פריז בה כיהן כראש הקהילה בעזרת הרב גרשון ליבמן. היה הראשון לפתוח בפריז בית ספר יהודי להשכלה גבוהה בו משלבים לימודי תורה ומדע. מוסד זה המשיך להתקיים גם לאחר עלייתו ארצה של מנדלבאום וכבר סיים קרוב לשלושים מחזורים, כשציוני בוגריו הם מהגבוהים בפריז. 

בשנת 1984 עלה לישראל עם כל משפחתו, והחל לכהן כראש החוג לרובוטיקה במחלקה למדעי המחשב בבית הספר הגבוה לטכנולוגיה בירושלים (מכון לב). לאחר זמן כיהן כראש המחלקה (1994-2000) וייסד את המסלולים להנדסת תוכנה והנדסת תקשורת מחשבים, ותואר שני במערכות תקשוב.

לאחר מכן כיהן כראש סנאט הרבנים והפרופסורים של מכון לב (2001-2006).

גם לאחר פרישתו הוא ממשיך להורות במכון לב. לאור פעילותו הענפה במשך השנים נתקבל עם פרישתו לגמלאות אישור מהמל"ג להענקת תואר שני בתקשורת מחשבים במכון לב. במסגרת זו הוא מעביר קורס בתואר שני עד עצם היום הזה.

מנדלבאום פרסם ששים מאמרים מדעיים בתחומי מחקר מגוונים: שפות פורמליות להגדרה, תכנון וישום מערכות זמן אמת, תקשורת אוטומטית המתארגנת מאליה במערכות מבוזרות, הגדרות של מערכות זמן אמת על ידי כלים גרפים (בשפות ADA, C++, JAVA), הפעלת רובוטים על ידי שפות גרפיות ווויזואליות, מבנה מערכות מקביליות וישומים, תכונות ומבנה של חומרים מזרזים מוצקים, תכונות ספיגת גזים בפחם, ועוד.

## קישורים חיצוניים
* קורות חיים

קטגוריה:סגל המרכז האקדמי לב
קטגוריה:מדענים ישראלים שחזרו בתשובה
קטגוריה:מדעני מחשב ישראלים
קטגוריה:מדעני מחשב יהודים
קטגוריה:סגל אוניברסיטת פריז
קטגוריה:עולים בשנות ה-1980
קטגוריה:כימאים ישראלים
קטגוריה:כימאים פיזיקליים
קטגוריה:ישראלים ילידי צרפת
קטגוריה:בעלי תואר דוקטור מאוניברסיטת פריז
קטגוריה:ישראלים שנולדו ב-1941
ג'ון פופ הנסי

שמאל|ממוזער|250px|סר ג'ון פופ הנסי, רעייתו ובנו.
[שמאל|ממוזער|250px|קריקטורה של הנסי מעשה ידי [קארלו פלגריני שפורסמה במגזין ואניטי פייר בשנת 1875.]]
סר **ג'ון פופ הנסי** (באנגלית: **Sir John Pope Hennessy**; בסינית: 軒尼詩; 5 באפריל 1834 - 7 באוקטובר 1891) היה המושל השמיני של הונג קונג.

## קורות חיים
ג'ון פופ הנסי נולד בשנת 1834 במחוז קורק שבאירלנד למשפחה קתולית. הנסי למד רפואה באוניברסיטת המלכה שבאירלנד, ולאחר תום לימודיו הצטרף לחיל הרפואה של הצבא הבריטי. לימים למד גם משפטים.

הנסי החל את הקריירה הציבורית שלו בתפקיד מזכיר במועצה המלכותית. לאחר מכן הצטרף למפלגה השמרנית ונבחר לכהן בתפקיד חבר פרלמנט בפרלמנט הבריטי מטעם מחוז קינגס בין השנים 1859–1865 (לימים כיהן שוב כחבר פרלמנט מטעם מחוז קילקני שבאירלנד משנת 1890 ועד פטירתו בשנת 1891).

בין השנים 1872–1873 כיהן הנסי כמושל סיירה לאון ובין 1873 -1877 כמושל איי וינדוורד (ובפועל מושל ברבדוס ואיי בהאמה).

באפריל 1877 החל לכהן כמושל הונג קונג, תפקיד בו כיהן עד שנת 1882. בעת כהונתו כמושל שיפר את תנאי המחיה של הסינים שהתגוררו בהונג קונג, ביטל את האיסורים שהוטלו עליהם (איסורי קניית אדמה ובעלות על חנויות באזור סנטרל), והביא לפריחה כלכלית במושבה בשל צעדים אלה שהביאו לכניסת הון סיני למושבה. הנסי התיר לתושבים הסיניים של המושבה לקבל אזרחות, ומינה לראשונה חבר ממוצא סיני - את וו טינגפאנג, למועצה המחוקקת של הונג קונג.

ב-1 ביולי 1883 החל לכהן כמושל ה-15 של מאוריציוס, תפקיד בו כיהן עד ה-11 בדצמבר 1889.

הנסי נפטר באוקטובר 1891. על שמו קרויה דרך הנסי שבאי הונג קונג, וכן דרך ראשית בפור לואי, בירת מאוריציוס.

נכדו היה ההיסטוריון ג'ון וינדהאם פופ הנסי.

## קישורים חיצוניים

* חברי הפרלמנט הבריטי מטעם מחוז קינגס
* מושלי מאוריציוס

קטגוריה:חברי פרלמנט בריטים
קטגוריה:מושלי איי בהאמה
קטגוריה:מושלי ברבדוס
קטגוריה:מושלי הונג קונג
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:חברי המפלגה השמרנית (הממלכה המאוחדת)
קטגוריה:בריטים שנולדו ב-1834
קטגוריה:בריטים שנפטרו ב-1891
ואל טורנס

**ואל טורנס** (בצרפתית: **Val Thorens**) היא עיירת הסקי הגבוהה ביותר באירופה, הממוקמת בעמק טאראנטז (Tarentaise) במחוז סבואה שבהרי האלפים הצרפתיים. ואל טורנס מהווה חלק ממרחב שלושת העמקים (Les Trois Vallées) – מרחב הגלישה המחובר הגדול ביותר בעולם, המציע 600 קילומטרים של מסלולים מחוברים. רוב בתי המלון ובתי הדירות בוואל טורנס הם Ski-In/Ski-Out, כלומר מאפשרים גלישה מפתח הדלת וחזרה בגלישה. גובהה של העיירה הוא כ-2,300 מטרים מעל גובה פני הים.

## אתר הסקי
בשנות ה-60 של המאה ה-20 הבחינו יזמים בפוטנציאל הגלום בוואל טורנס, להפוך מעיירת הרים קטנה לאתר סקי ייעודי. תוכנית הפיתוח החלה בשנת 1967, בעיירה לה מֵנוּאיר (בצרפתית: Les Menuires), הנמצאת בגובה נמוך יותר בעמק (1,850 מטר). בשנת 1969 הורחב כביש הגישה לוואל טורנס, וכך התאפשר לפתח במקום אתר סקי. בשנת 1971, נבנו שלוש מעליות הסקי הראשונות, ושנה לאחר מכן, נפתח בית הספר הראשון לסקי – ESF. את בית הספר הקים ז'אן ברנז'ה (Jean Beranger), מאמן נבחרת הסקי הנשית של צרפת וכיום סגן ראש העירייה ומנהל משרד התיירות המקומי.

ואל טורנס הוא אחד מהאתרים הרב-לאומיים ביותר בצרפת, שכן כ-70% מהגולשים בו אינם צרפתים. עיקר התיירים והגולשים מגיעים לוואל טורנס מבריטניה, סקנדינביה, בלגיה, הולנד וגרמניה.

## מרחב הגלישה
ממוזער|250px|מסלולי גלישה בוואל טורנס
בזכות גובהו של האתר וכמויות השלג הגדולות להן הוא זוכה, עונת הסקי בוואל טורנס מתחילה בדרך כלל באמצע נובמבר ומסתיימת בתחילת מאי. האתר לבדו מציע כ-140 ק"מ של מסלולים לכל הרמות ו-29 מעליות, ובסקי פס המורחב כלולים 600 ק"מ ו-180 מעליות.

הפסגות הגבוהות ביותר אליהן ניתן להגיע ברכבל הן Pointe du Bouchet (שגובהה 3,220 מטר) ו-Cime du Caron (שגובהה 3,200 מטר). הרכבל שמוביל לשנייה מביניהן נושא את אותו השם והוא אחד הרכבלים הגדולים בעולם (תפוסה מקסימלית של 150 גולשים).

בעוד העיירה עצמה פונה דרומה וזוכה לכמויות שמש גדולות, רבים מהמסלולים בוואל טורנס פונים לכיוון צפון וצפון-מערב, מה ששומר על השלג איכותי לאורך זמן. פרט ל-68 מסלולים מסומנים יש בוואל טורנס מרחבי אוף פיסט גדולים ואזורי פריסטייל שכוללים סנופארק, מסלול בורדרקרוס, קפיצות ומתקנים נוספים.

## פעילויות נוספות
בימי החורף מציעה העיירה פעילויות נוספות כדוגמת מסלול מרוצי המכוניות הגבוה ביותר באירופה, אופני הרים בשלג, מסלול מזחלות באורך שישה ק"מ, מרכז ספורט וספא, באולינג ובית קולנוע. בקיץ האתר פופולרי בקרב מטיילים, רוכבי אופני הרים ורוכבי אופני כביש. בשנת 1994 ו-2019 היוותה העיירה את נקודת הסיום של אחד משלבי מרוץ הטור דה פראנס.

## הגעה
נמלי התעופה הקרובים ביותר לוואל טורנס הם שאמברי (Chambery), ליון וז'נבה. נסיעה מנמלים אלה לאתר אורכת כשעתיים, שעתיים ושלושת רבעי השעה ושלוש שעות ורבע, בהתאמה. כמו כן, ואל טורנס נמצאת במרחק שעת נסיעה ברכב מ-Moûtiers, בה ישנה תחנת רכבת המובילה לעיר ליון או פריז וערים נוספות.

## קישורים חיצוניים

* 
* 
## הערות שוליים

קטגוריה:אתרי סקי בצרפת
קטגוריה:רון-אלפ: ערים
קטגוריה:רון-אלפ: ספורט
שפינדלרוב מלין

**שפינדלרוב מלין** (בצ'כית: **Špindlerův Mlýn**; בגרמנית: **Spindlermühle**; בפי המקומיים: שפינדל) היא עיירת סקי בצפון צ'כיה. היא נמצאת בפארק הלאומי הקרוי Krkonoše (בעברית: ההרים הענקיים) ונחשבת ליעד הסקי הידוע והפופולרי ביותר במדינה.
שפינדלרוב מלין מרוחקת כ-170 ק"מ מבירת צ'כיה, פראג. הפירוש המילולי של שם העיירה הוא הטחנה של שפינדלר, והיא קרויה על שם טחנת קמח שהייתה שייכת למשפחה בשם הזה והיוותה מקום מפגש לתושבים. הסופר הצ'כי המפורסם פרנץ קפקא התגורר בשפינדלרוב מלין שעה שכתב את ספרו הטירה.
במרכז העיירה זורם נחל המתפתח בהמשך לנהר האלבה (Labe). כיום מונה שפינדלרוב מלין כ-1,300 תושבים והיא ערוכה לשכן כ-10,000 תיירים בבת אחת.

## אתר הסקי
ממוזער|250px|ימין|אחד הסנופארקים בשפינדלרוב מלין
שטח הגלישה בשפינדלרוב מלין מתפרס על פני שני רכסים – מדביידין (Medvědín) וסבטי פטר (Svatý Petr). באתר 20 מסלולים לסקי אלפיני באורך כולל של כ-25 ק"מ וכן כ-100 ק"מ של מסלולים לגלישת קרוס קאנטרי. 15 המעליות שבאתר מסוגלות לשנע כ-20 אלף גולשים בשעה.
גובה המסלולים באתר נע בין 700 ל-1,310 מטר. מיקומה הצפוני של שפינדלרוב מלין ביחס למרבית אתרי הסקי באירופה (קו רוחב 50 צפון) תורם לכיסוי שלג איכותי שמאפשר גלישה במשך 5 חודשים מדי שנה (נובמבר-מרץ).

## קישורים חיצוניים

* 
* אתר העירייה
* 
* 

קטגוריה:צ'כיה: ערים
קטגוריה:אתרי סקי
סמי לזמי

**סמי לזמי** (נולד ב-2 בדצמבר 1951) הוא זמר ישראלי, סולן להקת שפתיים.

## ביוגרפיה
לזמי נולד במרוקו ועלה לישראל עם אחותו כשהיה בן חמש. הוריהם עלו בעקבותיהם. הוא נשלח לקיבוץ חולתה, שם למד בבית הספר הקיבוצי עד שהתגייס לצה"ל, בו שירת בחטיבת הצנחנים.

לאחר שחרורו התגורר עם הוריו בירושלים ובהמשך התחתן ועבר לשדרות. לזמי נשוי ואב לארבעה ילדים.

## קריירה
לזמי עבד כפקיד בעמיגור וכרב-מלצרים באולם שמחות. באולם השמחות הוא שימש מעט גם כזמר. באחד האירועים באולם הופיעה להקת שפתיים, שהייתה אז להקת רוק, ולזמי הוזמן לבמה לשיר, ובעקבות כך הצטרף לזמי ללהקה.

אחרי הצטרפותו של לזמי, ביצעה הלהקה מספר שירים בשפה היהודית־מרוקאית ובהדרגה עברה להתרכז בשירה מרוקאית והייתה למתוות דרך בתחום זה.

להקת שפתיים הוציאה שלושה אלבומים בהם שר לזמי: "האלבום הכפול", "פותחים שולחן", ו"איש וכינור". שיריו הנודעים ביותר הם "טלפון", "חדוז'ה", "ללה עישה - נחליאלי", "אהלן וסאהלן" ו"מאמא דיאלי". האלבום הכפול נמכר ביותר מ-40,000 עותקים וזיכה את הלהקה באלבום פלטינה.

לאחר פירוק הלהקה ב-1997 החל לזמי להופיע לבדו בישראל ומחוצה לה. הוא השתתף בחידוש לשיר "החברה להגנת הטבע" עם אריאל זילבר ובשיר "בלאגן" עם פבלו רוזנברג.

## קישורים חיצוניים

*  בארכיון האינטרנט

* 15px סמי לזמי סולן להקת שפתיים, יוטיוב

## הערות שוליים

קטגוריה:חולתה: אישים
קטגוריה:מוזיקאים ישראלים
קטגוריה:זמרים השרים בעברית
קטגוריה:יוצרים בשפות וניבים יהודיים
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ישראלים שנולדו ב-1951
1927 בארצות הברית

**[[1927]] בארצות הברית** הייתה השנה בה חגגה ארצות הברית 151 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית)
* סגן הנשיא: צ'ארלס דוז (המפלגה הרפובליקנית)

## אירועים בולטים

[ממוזער|200px|שמאל|20–21 במאי: [צ'ארלס לינדברג הפך לטייס הראשון שחצה לבדו בטיסה ישירה את האוקיינוס האטלנטי.]]
* 7 בינואר – שיחת הטלפון הבינלאומית הראשונה, מניו יורק ללונדון
* 7 באפריל – שידור הטלוויזיה הראשון לטווח רחוק, בין וושינגטון לניו יורק
* 11 במאי – נוסדת האקדמיה האמריקנית לקולנוע, מעניקת פרסי האוסקר
* 20 במאי – צ'ארלס לינדברג ממריא לטיסת היחיד הישירה הראשונה מעבר לאוקיינוס האטלנטי
* 21 במאי – צ'ארלס לינדברג מסיים טיסת סולו ללא הפסקה מעבר לאוקיינוס האטלנטי
* 23 באוגוסט – סאקו וונצטי, אנרכיסטים ממוצא איטלקי, מוצאים להורג בארצות הברית
* 4 באוקטובר – הפסל גוטזון בורגלום ועימו כ־400 עובדים מתחילים בחציבת הר ראשמור
* 6 באוקטובר – מתחילה הקרנתו של "זמר הג'אז", סרט הקולנוע המדבר הראשון

## נולדו
* 2 בפברואר – סטן גץ, מוזיקאי אמריקאי (נפטר ב-1991)
* 20 בפברואר – סידני פואטייה, שחקן קולנוע אמריקאי
* 1 במרץ – הארי בלפונטה, שחקן ומוזיקאי אמריקאי
* 8 ביוני – ג'רי סטילר, קומיקאי ושחקן קולנוע אמריקאי
* 4 ביולי – ניל סיימון, מחזאי יהודי אמריקני

## נפטרו

* 14 בספטמבר – איזדורה דאנקן, רקדנית אמריקאית (נולדה ב-1878)

## קישורים חיצוניים

*
נאור אורמיה (אלבום)

**נאור אורמיה** הוא אלבום הבכורה של הזמר והיוצר נאור אורמיה, אשר יצא לאור בספטמבר 2010. אורמיה כתב והלחין את רוב שירי האלבום. הכולל את הסינגלים שיצאו לפני כן: "מה שאת צריכה" "אני מת לדעת" "תהיי איתי" "לכי לך" "אהבת חיי" ועוד.

## שירי אלבום
#איפה הימים
#אני מת לדעת
#מה שאת צריכה
#אהבת חיי
#תהיי איתי
#לכי לך
#תרקדי
#את יודעת
#מה היה קורה
#אהבת עולם
#מה שאת צריכה - רמיקס

## וידאו קליפים
*מה שאת צריכה
*איפה הימים
*אהבת חיי

## קישורים חיצוניים

קטגוריה:אלבומי בכורה מ-2010
קטגוריה:אלבומים בעברית
1926 בארצות הברית

**[[1926]] בארצות הברית** הייתה השנה בה חגגה ארצות הברית 150 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית)
* סגן הנשיא: צ'ארלס דוז (המפלגה הרפובליקנית)

## אירועים בולטים

* 16 במרץ – רוברט גודרד משגר לראשונה טיל המונע בדלק נוזלי באובורן, מסצ'וסטס.
* 4 ביולי – ארצות הברית חגגה 150 שנה מיום היווסדה.
* 23 ביולי – חברת הסרטים FOX קונה ומוציאה פטנט על מערכת הקול "מוביטון" להקלטת קול לתוך סרט קולנוע 
* 11 בנובמבר – מסתיימת סלילתו של כביש 66 (U.S. Route 66), הכביש המהיר הראשון בארצות הברית. הכביש אשר היה באורך 3,940 ק"מ חצה את ארצות הברית משיקגו ללוס אנג'לס ועבר דרך המדינות מיזורי, קנזס, אוקלהומה, טקסס, ניו מקסיקו ואריזונה.

## נולדו
* 27 בפברואר – דייוויד הובל, ביולוג אמריקאי, חתן פרס נובל לפיזיולוגיה ורפואה (נפטר ב-2013)
* 16 במרץ – ג'רי לואיס, שחקן וקומיקאי יהודי ממוצא אמריקאי (נפטר ב-2017)
* 9 באפריל – יו הפנר, מוציא לאור אמריקאי, בעלי המגזין פלייבוי (נפטר ב-2017)
* 28 באפריל – נל הרפר לי סופרת אמריקנית זוכת פרס פוליצר ב-1961 (נפטרה ב-2016)
* 25 במאי – מיילס דייוויס, מוזיקאי, חצוצרן ג'אז אמריקאי (נפטר ב-1991) 
* 1 ביוני – מרילין מונרו, שחקנית קולנוע אמריקאית (נפטרה ב-1962) 
* 3 ביוני – אלן גינסברג, משורר יהודי-אמריקאי (נפטר ב-1997) 
* 28 ביוני – מל ברוקס, במאי ושחקן קולנוע אמריקאי
* 3 באוגוסט – טוני בנט, זמר אמריקאי
* 21 בספטמבר – דונלד גלייזר, פיזיקאי יהודי אמריקאי (נפטר ב-2013)
* 18 באוקטובר – צ'אק ברי, מוזיקאי אמריקאי (נפטר ב-2017)
* 11 בנובמבר – נח גורדון, סופר אמריקאי
* 25 בנובמבר – פול אנדרסון, סופר מדע בדיוני ופנטסיה
* 11 בדצמבר – ביג מאמא ת'ורנטון, זמרת אמריקאית (נפטרה ב-1984)

## נפטרו

[שמאל|ממוזער|120px|[הארי הודיני]]
* 11 באפריל – לותר ברבנק, בוטניקאי אמריקאי, מחלוצי האגרונומיה (נולד ב-1849)
* 3 במאי – אוסקר שטראוס, דיפלומט, סופר ופוליטיקאי, היהודי הראשון שכיהן כחבר בקבינט של ארצות הברית (נולד ב-1850)
* 14 ביוני – מארי קאסה, אמנית אמריקאית (נולדה ב-1844) 
* 23 באוגוסט – רודולף ולנטינו, שחקן קולנוע איטלקי (נולד ב-1895)
* 31 באוקטובר – הארי הודיני, קוסם אמריקאי יליד הונגריה אשר נודע כאחד מגדולי הקוסמים, פעלולנים ואמני ההיחלצות בכל הזמנים. (נולד ב-1874)
* 3 בנובמבר – אנני אוקלי, צלפית ואלופת קליעה למטרה אמריקנית. (נולדה ב-1860) 

## קישורים חיצוניים

## הערות שוליים

*
יעקב שורר

**יעקב שורר** (נולד ב-5 ביולי 1943 בחיפה) הוא חוקר ארץ ישראל שפרסם ספרים ומאמרים רבים בנושא. מרצה בנושאי ידיעת הארץ ומורה דרך. שורר מתמקד בעיקר בחקר תולדות חיפה וסביבותיה הכרמל, מישור חוף הכרמל ועמקי הצפון. שורר הוא עורך "חיפה", ביטאון העמותה לתולדות חיפה.

## קורות חיים
שורר נולד בחיפה וגדל בשכונת נווה שאנן, למד בתיכון חוגים והיה חניך ומדריך בתנועת השומר הצעיר. בין השנים 1965-1961 שרת בנח"ל ולאחר מכן היה חבר בקיבוץ גלאון. בין השנים 1972-1966 למד באוניברסיטת תל אביב וסיים לימודי תואר ראשון בביולוגיה ותואר שני בבוטניקה.

בשנת 1972 החל לעבוד בחברה להגנת הטבע כמנהל המחלקה לשמירת טבע, ובין השנים 1975-1973 ערך את כתב העת "טבע וארץ". לאחר מכן היה מנהל בית ספר שדה כרמל, ומנהל המרכז לייעוץ טיולים במחוז חיפה.

בין השנים 2002-1982 היה מורה לבוטניקה וגאוגרפיה במכון הביולוגי – בית פנחס בחיפה ושימש כמרצה ללימודי ארץ ישראל במכללת אורנים ובמכללת בית ברל. במקביל למד לתואר שני בגאוגרפיה ותולדות עם ישראל.

פרסם ספרים ומאמרים רבים העוסקים בנושאי טבע הארץ, תולדות ההתיישבות בארץ ישראל ומסלולי טיולים. מאמריו הופיעו בכתבי עת שונים בהם אריאל, עת-מול, טבע וארץ, סלעית.

## מפרסומיו
**ספריו**:
* **מדריך ישראל - אנציקלופדיה שימושית לידיעת הארץ: עמקי הצפון כרמל שומרון,** יעקב שורר ודוד גרוסמן אריה יצחקי (עורך), הוצאת כתר, בשנת 1980
* **הכרמל - אדם ונוף** : לקט מאמרים, הוצאת גף הנוער, היחידה לידיעת הארץ ולימודי שדה, 1983
* **הכרמל טבע ונוף**, החברה להגנת הטבע, 1986 
* **הכרמל אדם ויישוב**, החברה להגנת הטבע, 1986 
* **גבעות אלונים – טבעון**, החברה להגנת הטבע, 1990
* **[[מדריך ישראל החדש]]** כרך 5, הכרמל וחופו ורמות מנשה, ביחד עם סלמאן אבו רוכן, כתר ספרים ומשרד הביטחון – ההוצאה לאור, 2001 
***[[טיולי ישראל צפון|טיולי ישראל – צפון]]**, כתר ספרים, 2002 
***לטייל בחיפה – בין כרמל וים**, משרד הביטחון – ההוצאה לאור, 2003 

**מאמרים בספרים הבאים**:
* **דרך ארץ – עם חי בנופיו**, משרד הביטחון – ההוצאה לאור, 1983 
***סיפורי בתים **, משרד הביטחון – ההוצאה לאור, 1988 
***חיפה ואתריה**, הוצאת אריאל, 1985 
***יד ליאיר**, החברה להגנת הטבע, 1999
***ספר עזריה אלון**, הוצאת אריאל, 2000

## קישורים חיצוניים

* 
* אתר העמותה לתולדות חיפה
* 

קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרי תיכון חוגים
קטגוריה:בוגרי אוניברסיטת תל אביב
קטגוריה:חוקרי ארץ ישראל
קטגוריה:גלאון (קיבוץ): אישים
קטגוריה:חיפה: אישים
קטגוריה:נווה שאנן (חיפה): אישים
קטגוריה:מורי דרך בישראל
קטגוריה:סגל אורנים - המכללה האקדמית לחינוך
קטגוריה:סגל המכללה האקדמית בית ברל
קטגוריה:מחברי ספרי עיון ישראלים
קטגוריה:ישראלים שנולדו ב-1943
1925 בארצות הברית

**[[1925]] בארצות הברית** הייתה השנה בה חגגה ארצות הברית 149 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית)
* סגן הנשיא: התפקיד לא היה מאויש עד 4 במרץ, צ'ארלס דוז (המפלגה הרפובליקנית)

## אירועים בולטים

* 1 בינואר – האסטרונום האמריקאי אדווין האבל מודיע על גילוי גלקסיות הנמצאות מחוץ לשביל החלב.
* 13 במרץ – מדינת טנסי אוסרת על לימוד תורת האבולוציה בבתי הספר, חוק שהוביל למשפט הקופים.
* 10 ביולי – משפט הקופים: בדייטון טנסי, מתחיל משפטו של ג'ון סקופס, מורה למדעים בתיכון שהואשם שלימד את תורת האבולוציה ובכך הפר את החוק במדינה.

## נולדו
* 26 בינואר – פול ניומן, שחקן קולנוע אמריקאי (נפטר ב-2008) 
* 8 בפברואר – ג'ק למון, שחקן ובמאי קולנוע אמריקאי (נפטר ב-2001) 
* 20 בפברואר – רוברט אלטמן, במאי קולנוע וטלוויזיה אמריקאי (נפטר ב-2006) 
* 19 במאי – מלקולם אקס, פוליטיקאי אפרו-אמריקאי (נרצח ב-1965) 
* 3 ביוני – טוני קרטיס, שחקן קולנוע אמריקאי (נפטר ב-2010)
* 8 ביוני – ברברה בוש, הגברת הראשונה לשעבר של ארצות הברית. אשתו של ג'ורג' הרברט ווקר בוש (נפטר ב-2018)
* 12 במאי – יוגי ברה, שחקן בייסבול אמריקאי
* 13 בספטמבר – מל טורמה, זמר אמריקאי יהודי (נפטר ב-1999) 
* 16 בספטמבר – בי. בי. קינג, גיטריסט וזמר אמריקאי (נפטר ב-2015) 
* 26 בספטמבר – מרטי רובינס, מוזיקאי אמריקאי 
* 13 באוקטובר – לני ברוס, קומיקאי אמריקאי (נפטר ב-1966) 
* 23 באוקטובר – ג'וני קרסון, מנחה טלוויזיה אמריקאי (נפטר ב-2005) 
* 27 באוקטובר – וורן כריסטופר, מזכיר המדינה ה-63 של ארצות הברית (נפטר ב-2011)
* 4 בנובמבר – דוריס רוברטס, שחקנית אמריקאית
* 17 בנובמבר – רוק הדסון, שחקן אמריקאי (נפטר ב-1985)
* 20 בנובמבר – רוברט פ. קנדי, פוליטיקאי אמריקני (נרצח ב-1968)
* 8 בדצמבר – סמי דייוויס ג'וניור, בדרן, שחקן וזמר אמריקאי (נפטר ב-1990) 
* 13 בדצמבר – דיק ואן דייק, שחקן וקומיקאי אמריקאי

## נפטרו

* 8 בינואר – ג'ורג' בלווז, צייר אמריקאי (נולד ב-1882) 

## קישורים חיצוניים

*
1924 בארצות הברית

**[[1924]] בארצות הברית** הייתה השנה בה חגגה ארצות הברית 148 שנה מיום היווסדה.

## הנהגה
* הנשיא: קלווין קולידג' (המפלגה הרפובליקנית)
* סגן הנשיא: התפקיד לא היה מאויש 

## אירועים בולטים

* 8 בפברואר – בארצות הברית מתבצעת ההוצאה להורג הראשונה באמצעות תא גזים
* 14 בפברואר – חברת (Computing Tabulating Recording (CTR משנה את שמה ל-IBM 
* 10 במאי – ג'ון אדגר הובר מתמנה לראש ה-FBI.
* 26 במאי – חוק ההגירה של 1924 עובר בקונגרס של ארצות הברית
* 30 בדצמבר – האסטרונום האמריקאי אדווין האבל מודיע על קיומן של גלקסיות אחרות
* 4 בנובמבר – הבחירות לנשיאות ארצות הברית 1924: הסנאטור הרפובליקני קלווין קולידג' נבחר לנשיא ארצות הברית


File:ElectoralCollege1924.svg|4 בנובמבר: הבחירות לנשיאות ארצות הברית 1924: הסנאטור הרפובליקני קלווין קולידג' נבחר לנשיא ארצות הברית 


## נולדו
* 3 באפריל – מרלון ברנדו, שחקן קולנוע אמריקאי (נפטר ב-2004) 
* 12 ביוני – ג'ורג' הרברט ווקר בוש, הנשיא ה-41 של ארצות הברית 
* 2 באוגוסט – קרול או'קונור, שחקן טלוויזיה אמריקאי, גילם את ארצ'י בנקר (נפטר ב-2001) 
* 30 בספטמבר – טרומן קפוטה, סופר אמריקאי (נפטר ב-1984) 
* 1 באוקטובר – ג'ימי קרטר, הנשיא ה-39 של ארצות הברית 
* 1 באוקטובר – ויליאם רנקוויסט, נשיא בית המשפט העליון של ארצות הברית (נפטר ב-2005) 
* 4 באוקטובר – צ'רלטון הסטון, שחקן קולנוע אמריקאי ונשיא ה-NRA (נפטר ב-2008) 
* 10 באוקטובר – ג'יימס קלאוול, סופר ותסריטאי אמריקאי (נפטר ב-1994) 
* 15 באוקטובר – לי איאקוקה תעשיין אמריקאי

## נפטרו

[שמאל|ממוזער|80px|[וודרו וילסון]]
* 9 בינואר – בזיל לנו גילדרסליב, פילולוג ואיש לימודים קלאסיים אמריקאי (נולד ב-1831) 
* 3 בפברואר – וודרו וילסון, הנשיא ה-28 של ארצות הברית (נולד ב-1856)
* 11 בפברואר – ז'אק לב, ביולוג ופיזיולוג, אחד מאבות הכימיה הפיזיקלית של החלבונים (נולד ב-1859)
* 26 במאי – ויקטור הרברט, מלחין, צ'לן ומנצח (נולד ב-1859)
* 13 בדצמבר – סמואל גומפרס, מנהיג פועלים (נולד ב-1850)

## קישורים חיצוניים

*
רעידת האדמה בחלב (1138)

ב-11 באוקטובר 1138 התרחשה **[[רעידת אדמה]] סמוך לעיר [[חלב (עיר)|חלב]]** בצפון-מערב סוריה, העזה ביותר בסדרה של רעידות אדמה שפקדו את האזור בחודשים אוקטובר-דצמבר של אותה שנה. רעידת אדמה זו מוערכת על ידי הסקר הגאולוגי של ארצות הברית כשלישית בחומרתה בהיסטוריה על פי מספר ההרוגים – 230,000 בני אדם. הערכה זו נעשתה לראשונה במאה ה-15, אך ייתכן שהיא כוללת גם את הנפגעים ברעידות אדמה נוספות שאירעו באזור בשנים 1137–1139.

## רקע גאולוגי
חלב מצויה בצפון בקע ים המלח, חלקו הצפוני של השבר הסורי-אפריקאי. מערכת העתקי חילוף זו מפרידה בין הלוח האפריקאי ולוח ערב ומהווה מוקד לרעידות אדמה רבות שאירעו באזור. לאחר רעידת האדמה של 1137 אירעו מקבצים נוספים של רעידות אדמה: אחד בחודש יוני 1139 וסדרה של רעשים שהחלה בספטמבר 1156 והסתיימה במאי 1159.

## מהלך האירועים
ההיסטוריון איבן אל קלניסי שהתגורר בדמשק תיעד את רעידת האדמה שהתרחשה ביום רביעי, 11 באוקטובר 1138. הוא כתב כי קדם לה רעש ביום שלישי, 10 באוקטובר, וכי לאחריה אירעו רעשי משנה, האחרון בהם ב-3 בנובמבר.

הנזק העיקרי שנגרם ברעידת האדמה היה מערבית לחלב, בעיר חארם (حارم), שם התמוטטו מבצר צלבני פרנקי והכנסייה הצמודה אליו.

רבים מעשרות אלפי תושביה של חלב ניצלו מהרעש העז כאשר נמלטו אל האזור הכפרי סביב לה בעקבות הרעש ב-10 באוקטובר. לא ניתן להעריך כמה מתושבי העיר מצאו את מותם באירוע, אך העיר נפגעה באורח קשה: חומות המצודה ורבים מן הבתים קרסו. נזק נוסף נגרם לערים ועיירות סמוכות, והרעש הורגש אף בדמשק – המרוחקת יותר מ-300 ק"מ מחלב.

## ראו גם
*גאולוגיה - מונחים

## קישורים חיצוניים
*The 12th century seismic paroxysm in the Middle East: a historical perspective
* 

## הערות שוליים

1138
קטגוריה:סוריה: גאולוגיה
קטגוריה:המאה ה-12
קטגוריה:חלב (עיר): היסטוריה